แบบรายงานสรุปผลการเข้ารับการอบรม
องค์การบริหารส่วนตำบลกะหรอ  อำเภอนบพิตำ  จังหวัดนครศรีธรรมราช
โครงการฝึกอบรมหลักสูตรระเบียบการรับเงิน เบิกจ่ายเงิน แก้ไขฉบับที่ ๔ พ.ศ.๒๕๖๑ (ฉบับใหม่) และระเบียบทุนการศึกษาสำหรับนักศึกษาและการให้ความช่วยเหลือนักเรียนขององค์กรปกครองส่วนท้องถิ่น(ฉบับใหม่) อีกทั้งการฝึกอบรมการเดินทางไปราชการ ค่าเช่าบ้าน การใช้รถยนต์ขององค์กรปกครองส่วนท้องถิ่น  
ชื่อ – สกุล  นางสาวปิยาพัชร เชาวรัญญู  ตำแหน่ง  เจ้าพนักงานการเงินและบัญชี  
สังกัด   อบต.กะหรอ
๑. จำนวนผู้เข้ารับการอบรมในครั้งนี้ :  ๖๐ คน
๒. ผู้เข้ารับการอบรมในครั้งนี้ :  ๖๐ คน  
๓. ระยะเวลาการอบรม  :   ระยะเวลา ๓ วัน ระหว่างวันที่ ๑๕ – ๑๗  กุมภาพันธ์  ๒๕๖๒  
๔. สถานที่อบรม :  โรงแรมเคพาร์ค  จังหวัดสุราษฎร์ธานี  จัดโดย มหาวิทยาลัยราชภัฎสวนสุนันทา
๕. วิทยากรให้ความรู้ :  วิทยากรจากกรมส่งเสริมการปกครองท้องถิ่น 
๖. เอกสารที่ได้รับจากการอบรม  : เอกสารประกอบการฝึกอบรม  จำนวน  ๒  เล่ม
๗. งบประมาณที่ใช้ไป : ค่าลงทะเบียน เป็นเงิน ๓,๙๐๐ บาท และค่าใช้จ่ายในการเดินทางไปราชการ จากองค์การบริหารส่วนตำบลกะหรอ
๘. ได้รับความรู้อะไรจากเข้าอบรม ประชุม สัมมนา :

วันที่ ๑-๒ ของการอบรม (วันที่ ๑๖-๑๗ กุมภาพันธ์ ๒๕๖๒)  วิทยากรจากกรมส่งเสริมการปกครองส่วนท้องถิ่น 
๑. ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ มีผลบังคับใช้ วันที่ ๑ กุมภาพันธ์ ๒๕๔๘  ฉบับที่ ๒ พ.ศ. ๒๕๔๘ มีผลใช้บังคับ วันที่ ๒๗ มกราคม ๒๕๔๙ แก้ไขเพิ่มเติม ฉบับที่ ๓ พ.ศ.๒๕๕๘ มีผลใช้บังคับ วันที่ ๒๖ กันยายน ๒๕๕๘ และฉบับที่ ๔ พ.ศ.๒๕๖๑ มีผลใช้บังคับ วันที่ ๑๙ ธันวาคม ๒๕๖๑
สรุปได้ดังนี้ 


	ระเบียบเดิม
	ระเบียบใหม่

	คำนิยาม
ข้อ ๕ (๒๓) “ทุนสำรองเงินสะสม หมายความว่า ยอดเงินสะสมจำนวนร้อยละยี่สิบห้าของยอดเงินสะสมประจำปีทุกสิ้นปีงบประมาณ เพื่อรักษาเสถียรภาพการเงินการคลังของอปท.”

	นิยาม(เพิ่ม)
ข้อ ๕(๒๓) “ทุนสำรองเงินสะสม หมายความว่า ยอดเงินสะสมจำนวนร้อยละสิบห้าของยอดเงินสะสมประจำปีทุกสิ้นปีงบประมาณ เพื่อรักษาเสถียรภาพการเงินการคลังของอปท.
(๒๘) เวลาปิดบัญชี หมายความว่า เวลาปิดบัญชีรับจ่ายเงินของอปท. ทั้งนี้ ให้นำเวลาปิดบัญชีรับจ่ายเงินของกรมบัญชีกลางมาใช้โดยอนุโลม
(๒๙) ระบบ หมายความว่า ระบบบัญชีคอมพิวเตอร์ของอปท. (Electronic Local Administrative Accounting System : e-LAAS)



	ระเบียบเดิม
	ระเบียบใหม่

	ข้อ ๙/๑   ไม่มี
	ข้อ ๙/๑ การรับเงินรายรับดังต่อไปนี้ ให้ใช้หลักฐานการรับโอนเงินหรือนำฝาก หรือรายงานการจ่ายเงินแทนของกระทรวงการคลังแทนใบเสร็จรับเงิน
(1) รายได้ที่รัฐจัดสรรหรืออุดหนุนให้แก่อปท.
(2) ดอกเบี้ยเงินฝากธนาคาร
(3) เงินที่กระทรวงการคลังจ่ายแทนอปท.

	ระเบียบเดิม
	ระเบียบใหม่

	ข้อ ๕๗ กรณีที่องค์กรปกครองส่วนท้องถิ่นได้ก่อหนี้ผูกพันไว้ก่อนสิ้นปี โดยสั่งซื้อหรือสั่งจ้าง หรือการเช่าทรัพย์สิน ถ้าเห็นว่าการเบิกเงินไปชำระหนี้ผูกพันไม่ทันสิ้นปี ให้ผู้บริหารท้องถิ่นอนุมัติให้กันเงินไว้เบิกในปีถัดไปได้อีกไม่เกินระยะเวลาหนึ่งปี
     หากดำเนินการตามวรรคหนึ่งไม่แล้วเสร็จ ให้ขอขยายเวลาเบิกจ่ายเงินต่อสภาท้องถิ่นได้อีกไม่เกินหกเดือน
	ข้อ ๕๗ กรณีที่องค์กรปกครองส่วนท้องถิ่นได้ก่อหนี้ผูกพันไว้ก่อนสิ้นปี โดยสั่งซื้อหรือสั่งจ้าง หรือการเช่นทรัพย์สิน ถ้าเห็นว่าการเบิกเงินไปชำระหนี้ผูกพันไม่ทันสิ้นปี ให้ผู้บริหารท้องถิ่นอนุมัติให้กันเงินไว้เบิกในปีถัดไปได้อีกไม่เกินระยะเวลาหนึ่งปีหรือตามข้อผูกพัน

	ระเบียบเดิม
	ระเบียบใหม่

	ข้อ ๕๙ ในกรณีที่มีรายจายหมวดคาครุภัณฑที่ดินและ       สิ่งกอสร้าง ยังมิได กอหนี้ผูกพัน แตมีความจําเป็นจะตอง
ใช้จายเงินนั้นตอไปอีก ให้องคกรปกครองสวนท้องถิ่นรายงานขออนุมัติกันเงินตอ สภาท้องถิ่นได อีกไมเกินระยะเวลาหนึ่งป หากองคกรปกครองสวนท้องถิ่นยังมิไดดําเนินการกอหนี้ผูกพันตามเงื่อนไขในวรรคหนึ่ง ใหขออนุมัติขยายเวลาเบิก    จายเงินไดไมเกินอีกหนึ่งปตอสภาท้องถิ่น      หรือกรณีมีความจําเป็นต้องแก้ไข เปลี่ยนแปลงรายการดังกลาวที่ทําให ลักษณะ ปริมาณ คุณภาพเปลี่ยน หรือเปลี่ยนแปลงสถานที่  กอสราง ให้ขออนุมัติเปลี่ยนแปลงและหรือขยายเวลาเบิกจายเงินไดไมเกินอีกหนึ่งปตอสภาทองถิ่น แล้วแตกรณี
	ข้อ ๕๙ ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงิน ต่อสภาท้องถิ่นได้อีกไม่เกินระยะเวลาหนึ่งปี 
     กรณีเมื่อสิ้นสุดระยะเวลาการกันเงินตามวรรคหนึ่งแล้ว หากองค์กรปกครองส่วนท้องถิ่นยังมิได้ ดำเนินการก่อหนี้ผูกพัน ให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น หรือกรณี มีความจำเป็นต้องแก้ไขเปลี่ยนแปลงรายการดังกล่าวที่ทำให้ ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้ขออนุมัติเปลี่ยนแปลงและหรือขยายเวลาเบิกจ่ายเงินได้ไม่เกิน อีกหนึ่งปีต่อสภาท้องถิ่นแล้วแต่กรณี และโครงการดังกล่าวต้องมีวัตถุประสงค์เดิมตามที่ได้รับอนุมัติ ให้กันเงินไว้ 
      กรณีที่องค์กรปกครองส่วนท้องถิ่นได้ก่อหนี้ผูกพันแล้วให้เบิกจ่ายได้ตามข้อผูกพัน
      เมื่อสิ้นสุดระยะเวลาการกันเงินตามวรรคหนึ่งหรือขยายเวลาเบิกจ่ายเงินตามวรรคสองแล้ว หากยังไม่ได้ดำเนินการก่อหนี้ผูกพันหรือมีเงินเหลือจ่ายจากเงินดังกล่าว ให้เงินจำนวนนั้นตกเป็นเงินสะสม

	ระเบียบเดิม
	ระเบียบใหม่

	ข้อ ๕๙/๑   รายจ่ายเงินเดือน ค่าจ้าง บำเหน็จ บำนาญ เงินประจำตำแหน่ง เงินเพิ่ม เงินประโยชน์ตอบแทนอื่น เงินช่วยเหลือและเงินอื่นในลักษณะเดียวกัน หากเบิกเงินไม่ทันสิ้นปีและมีความจำเป็นต้องใช้จ่ายเงินนั้นต่อไปอีก ให้ผู้บริหารท้องถิ่นอนุมัติให้กันเงินได้ไม่เกินเก้าสิบวัน
	ข้อ ๕๙/๑ รายจ่ายเงินเดือน ค่าจ้าง บำเหน็จบำนาญ เงินประจำตำแหน่ง เงินเพิ่ม เงินประโยชน์ตอบแทนอื่น เงินช่วยเหลือและเงินอื่นในลักษณะเดียวกัน รวมทั้งค่าตอบแทนที่เรียกชื่อ อย่างอื่น ที่มีระเบียบ กฎหมาย กำหนดให้จ่ายในลักษณะเดียวกัน หากเบิกเงินไม่ทันสิ้นปีและมีความจำเป็น ต้องใช้จ่ายเงินนั้นต่อไปอีก ให้ผู้บริหารท้องถิ่นอนุมัติให้กันเงินได้ไม่เกินหกเดือน เมื่อสิ้นสุดระยะเวลาการกันเงินตามวรรคหนึ่ง หากยังดำเนินการไม่แล้วเสร็จ ให้ขอขยายเวลา การเบิกจ่ายเงินต่อสภาท้องถิ่นได้อีกไม่เกินหกเดือน 




	ระเบียบเดิม
	ระเบียบใหม่

	ข้อ ๔๐ การเบิกเงินขององค์กรปกครองส่วนท้องถิ่นให้หน่วยงานผู้เบิกขอเบิกกับหน่วยงานคลัง โดยให้หัวหน้าหน่วยงานผู้เบิกเป็นผู้ลงลายมือชื่อเบิกเงินและให้วางฎีกาตามแบบที่กรมส่งเสริมการปกครองท้องถิ่นกำหนดการเบิกเงินต้องมีหลักฐานการเบิก เพื่อประโยชน์ในการตรวจสอบและให้ผู้เบิกลงลายมือชื่อรับรองความถูกต้องในหลักฐานการเบิกที่เป็นภาพถ่ายหรือสำเนาทุกฉบับ
	ข้อ ๔๐ การเบิกเงินขององค์กรปกครองส่วนท้องถิ่น ให้หน่วยงานผู้เบิกขอเบิกกับหน่วยงานคลัง โดยให้หัวหน้าหน่วยงานผู้เบิกเป็นผู้ลงลายมือชื่อเบิกเงินและให้วางฎีกาตามแบบที่กรมส่งเสริม การปกครองท้องถิ่นกำหนด
     ความในวรรคหนึ่ง มิให้ใช้บังคับในกรณีที่กระทรวงการคลังเป็นผู้ดำเนินการแทนองค์กร ปกครองส่วนท้องถิ่น 

     การขอเบิกเงินทุกกรณีให้ระบุวัตถุประสงค์ที่จะนำเงินนั้นไปจ่ายและห้ามมิให้ขอเบิกจนกว่า จะถึงกำหนดหรือใกล้ถึงกำหนดจ่ายเงิน
     การเบิกเงินต้องมีหลักฐานการเบิกเพื่อประโยชน์ในการตรวจสอบ และให้ผู้เบิกลงลายมือชื่อ รับรองความถูกต้องในหลักฐานการเบิกที่เป็นภาพถ่ายหรือสำเนาทุกฉบับ

	ระเบียบเดิม
	ระเบียบใหม่

	ข้อ ๖๙ การเขียนเช็คสั่งจ่ายให้ปฏิบัติดังนี้
(1) การจ่ายเงินให้เจ้าหนี้ ในกรณีซื้อ หรือเช่าทรัพย์สิน หรือจ้างทำของให้ออกเช็คสั่งจ่ายในนามของเจ้าหนี้ ขีดฆ่าคำว่า “หรือตามคำสั่ง” หรือ “หรือผู้ถือ” ออกและขีดคร่อมด้วย
(2) การจ่ายเงินตามสิทธิที่ถึงจะได้รับให้แก่เจ้าหนี้หรือผู้มีสิทธิรับเงิน หากมีความจำเป็นที่จะต้องสั่งจ่าย เพื่อขอรับเงินสดมาจ่ายให้กระทำได้ในการจ่ายเงินที่มีวงเงินต่ำกว่าสองพันบาท โดยให้ออกเช็คสั่งจ่ายในนามหัวหน้าหน่วยงานคลังหรือในกรณีที่ไม่หัวหน้าหน่วยงานคลังหรือมีแต่ไม่สามารถปฏิบัติหน้าที่ได้ ให้ผู้บริหารท้องถิ่นแต่งตั้งพนักงานส่วนท้องถิ่นตั้งแต่ระดับสามหรือเทียบเท่าขึ้นไป  และขีดฆ่าคำว่า “หรือตามคำสั่ง” หรือ “หรือผู้ถือ” ออก ห้ามออกเช็คสั่งจ่ายเงินสด
	ข้อ ๖๙ การเขียนเช็คสั่งจ่ายให้ปฏิบัติ ดังนี้
(1) การจ่ายเงินให้เจ้าหนี้หรือผู้มีสิทธิรับเงิน ในกรณีซื้อทรัพย์สิน จ้างทำของ หรือเช่าทรัพย์สิน ให้ออกเช็คสั่งจ่ายในนามของเจ้าหนี้หรือผู้มีสิทธิรับเงิน โดยขีดฆ่าคำว่า “หรือผู้ถือ” ออกและขีดคร่อมด้วย 

(2)  การจ่ายเงินให้แก่เจ้าหนี้หรือผู้มีสิทธิรับเงิน นอกจากกรณีตาม (๑) ให้ออกเช็คสั่งจ่าย ในนามของเจ้าหนี้หรือผู้มีสิทธิรับเงิน โดยขีดฆ่าคำว่า “หรือผู้ถือ” และจะขีดคร่อมหรือไม่ก็ได้ 

(3)  ในกรณีสั่งจ่ายเงินเพื่อขอรับเงินสดมาจ่าย ให้กระทำได้ในการจ่ายเงินที่มีวงเงินไม่เกิน ห้าพันบาท โดยให้ออกเช็คสั่งจ่ายในนามหัวหน้าหน่วยงานคลังหรือเจ้าหน้าที่ของหน่วยงานคลัง และขีดฆ่าคำว่า “หรือผู้ถือ” ออก ห้ามออกเช็คสั่งจ่ายเงินสด 

(4)  หากเจ้าหนี้หรือผู้มีสิทธิรับเงินไม่มารับเช็คภายในสามสิบวันนับตั้งแต่วันสั่งจ่าย ให้ยกเลิกเช็คนั้น หากมีการยกเลิกเช็คดังกล่าวเกินสองครั้ง ต้องรายงานเหตุผลให้ผู้บริหารท้องถิ่นทราบ ในการเขียนเช็คสั่งจ่ายเงิน ห้ามลงลายมือชื่อสั่งจ่ายในเช็คไว้ล่วงหน้า โดยยังมิได้มีการเขียน หรือพิมพ์ชื่อผู้รับเงิน และจำนวนเงินที่สั่งจ่าย 

	ระเบียบเดิม
	ระเบียบใหม่

	(3) ผู้ยืมแต่ละรายจะต้องไม่มีเงินยืมค้างชำระแก่องค์กรปกครองส่วนท้องถิ่นและให้ยืมได้เฉพาะผู้มีหน้าที่ต้องปฏิบัติงานนั้น ๆ ให้องค์กรปกครองส่วนท้องถิ่นและห้ามยืมแทนกัน
	(๓)การอนุมัติให้ผู้ยืมเงินเพื่อใช้ในราชการแต่ละราย ให้ผู้มี   อำนาจพิจารณาอนุมัติให้ยืม เท่าที่จำเป็นได้เฉพาะผู้มีหน้าที่ต้องปฏิบัติงานนั้น ๆ และห้ามมิให้อนุมัติให้ยืมเงินรายใหม่ในเมื่อผู้ยืม มิได้ชำระคืนเงินยืมรายเก่าให้เสร็จสิ้นไปก่อน ในกรณีการเดินทางไปราชการเป็นหมู่คณะ อาจให้ผู้มีสิทธิคนใดคนหนึ่งเป็นผู้ยืมแทน

	ระเบียบเดิม
	ระเบียบใหม่

	ไม่มี
	ข้อ ๘๕/๑ การเบิกเงินเพื่อจ่ายเป็นเงินยืมให้แก่บุคคลใดในสังกัด  ยืมเพื่อปฏิบัติราชการ ให้กระทำได้เฉพาะรายการ ดังต่อไปนี้ 
(๑) รายการค่าจ้างแรงงาน ซึ่งไม่มีกำหนดจ่ายเป็นงวดแน่นอนเป็นประจำ แต่จำเป็นต้องจ่าย ให้แต่ละวันหรือแต่ละคราวเมื่อเสร็จงาน (๒) รายการค่าตอบแทน ใช้สอยและวัสดุ เฉพาะค่าตอบแทนสำหรับผู้ที่ปฏิบัติงานให้แก่ องค์กรปกครองส่วนท้องถิ่นและจำเป็นต้องจ่ายแต่ละวันหรือแต่ละคราวเมื่อสิ้นสุดการปฏิบัติงาน ค่าตอบแทนคณะกรรมการ ค่าเบี้ยประชุม รายการค่าใช้สอยหรือวัสดุที่ไม่ต้องจัดซื้อจัดจ้าง ค่าใช้จ่าย ในการเดินทางไปราชการ หรือค่าใช้จ่ายในการฝึกอบรม หรือค่าใช้จ่ายในการจัดงานเฉพาะรายการ ที่ไม่ต้องจัดซื้อจัดจ้าง เป็นต้น 
(๓) รายการค่าสาธารณูปโภค เฉพาะค่าบริการไปรษณีย์โทรเลข 

	ระเบียบเดิม
	ระเบียบใหม่

	ข้อ ๗๓ การจ่ายเงินให้แก่เจ้าหนี้หรือผู้มีสิทธิรับเงินทุกรายการ จะต้องมีหลักฐานการจ่ายไว้เพื่อประโยชน์ในการตรวจสอบ
	ข้อ ๗๓ การจ่ายเงินให้แก่เจ้าหนี้หรือผู้มีสิทธิรับเงินทุกรายการ จะต้องมีหลักฐานการจ่ายไว้เพื่อประโยชน์ในการตรวจสอบ
     กรณีที่กระทรวงการคลังจ่ายเงินให้แก่เจ้าหนี้หรือผู้มีสิทธิรับเงินแทนองค์กรปกครอง ส่วนท้องถิ่นให้ใช้หลักฐานการจ่ายเงินของกรมบัญชีกลาง กระทรวงการคลังเป็นหลักฐานการจ่ายเงิน

	ระเบียบเดิม
	ระเบียบใหม่

	     ไม่มี
	ข้อ ๗๓/๑ การจ่ายเงินขององค์การปกครองส่วนท้องถิ่น ให้ใช้ใบเสร็จรับเงิน หรือใบรับเงิน ซึ่งผู้รับเงินเป็นผู้ออกให้ หรือใบสำคัญรับเงิน หรือใบรับรองการจ่ายเงิน หรือหลักฐานอื่นใด ที่กระทรวงมหาดไทยกำหนดให้เป็นหลักฐานการจ่าย


	ระเบียบเดิม
	ระเบียบใหม่

	ข้อ ๗๗ ให้ผู้จ่ายเงินลงลายมือชื่อรับรองการจ่ายพร้อมทั้งมีชื่อสกุลด้วยตัวบรรจงกำกับไว้ในหลักฐานการจ่ายเงินให้แก่เจ้าหนี้หรือผู้รับเงินเพื่อประโยชน์ในการตรวจสอบและกรณีที่เป็นใบสำคัญคู่จ่ายให้หัวหน้าหน่วยงานคลังลงลายมือชื่อรับรองความถูกต้องกำกับไว้ด้วย
	ข้อ ๗๗ ให้ผู้จ่ายเงินประทับตราข้อความว่า “จ่ายเงินแล้ว” โดยลงลายมือชื่อรับรองการจ่าย พร้อมทั้งระบุชื่อสกุลด้วยตัวบรรจงพร้อมวัน เดือน ปี ที่จ่ายกำกับไว้ในหลักฐานการจ่ายเงินให้แก่เจ้าหนี้ หรือผู้มีสิทธิรับเงินทุกฉบับเพื่อประโยชน์ในการตรวจสอบ และกรณีที่เป็นใบสำคัญคู่จ่ายให้ หัวหน้าหน่วยงานคลังลงลายมือชื่อรับรองความถูกต้องกำกับไว้ด้วย


	ระเบียบเดิม
	ระเบียบใหม่

	ข้อ ๘๐ การจ่ายเงินรายใดซึ่งตามลักษณะไม่อาจเรียกใบเสร็จรับเงินจากผู้รับชำระเงินได้ให้จ่ายเงินทำใบรับรองการจ่ายเงิน โดยให้บันทึกชี้แจงเหตุผลที่ไม่อาจเรียกใบเสร็จรับเงินได้ เพื่อประกอบการพิจารณาด้วย
	ข้อ ๘๐ กรณีองค์กรปกครองส่วนท้องถิ่นจ่ายเงินรายใด ซึ่งตามลักษณะไม่อาจเรียก ใบเสร็จรับเงินจากผู้รับเงินได้ ให้ผู้รับเงินลงชื่อรับเงินในใบสำคัญรับเงินเพื่อใช้เป็นหลักฐานการจ่าย


	ระเบียบเดิม
	ระเบียบใหม่

	ข้อ ๘๗ ทุกวันสิ้นปีงบประมาณ เมื่อองค์กรปกครองส่วนท้องถิ่นได้ปิดบัญชีรายรับรายจ่ายแล้ว ให้กันยอดเงินสะสมประจำปีไว้ร้อยละยี่สิบห้าของทุกปี เพื่อเป็นทุนสำรองเงินสะสม โดยที่ทุนสำรองเงินสะสมนี้ให้เพิ่มขึ้นร้อยละยี่สิบห้าของทุกปี
    การจ่ายเงินทุนสำรองเงินสะสมจะกระทำได้ต่อเมื่อยอดเงินสะสมในส่วนที่เหลือมีไม่เพียงพอต่อการบริหารให้ขอความเห็นชอบจากสภาท้องถิ่น และขออนุมัติผู้ว่าราชการจังหวัด
    ในกรณีที่ปีใด องค์กรปกครองส่วนท้องถิ่นมียอดเงินทุนสำรองสะสมเกินร้อยละยี่สิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำยอดเงินส่วนที่เกินไปใช้จ่ายได้โดยได้รับอนุมัติจากสภาท้องถิ่นภายใต้เงื่อนไขข้อ ๘๙(๑)
	ข้อ ๘๗ ทุกวันสิ้นปีงบประมาณ เมื่อองค์กรปกครองส่วนท้องถิ่น ได้ปิดบัญชีรายรับรายจ่ายแล้ว ให้กันยอดเงินสะสมประจำปีไว้ร้อยละสิบห้าของทุกปี เพื่อเป็นทุนสำรองเงินสะสม องค์กรปกครองส่วนท้องถิ่นอาจใช้จ่ายเงินทุนสำรองเงินสะสมได้ กรณีดังต่อไปนี้ 

(๑) กรณีที่ยอดเงินสะสมคงเหลือไม่ถึงร้อยละสิบห้าของเงินสะสม ณ วันที่ ๑ ตุลาคม ของปีงบประมาณนั้น ให้ขอความเห็นชอบจากสภาท้องถิ่น และขออนุมัติผู้ว่าราชการจังหวัด 

(๒) กรณีที่ปีใด องค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้า ของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรอง เงินสะสมเฉพาะในส่วนที่เกินไปใช้จ่ายได้ภายใต้เงื่อนไขข้อ ๘๙ (๑) โดยได้รับอนุมัติจากสภาท้องถิ่น


	ระเบียบเดิม
	ระเบียบใหม่

	ข้อ ๘๙  องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น
ภายใต้เงื่อนไข ดังต่อไปนี้
(๑) ให้กระทาได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับ
ด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น
หรือกิจการที่จัดทาเพื่อบาบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กร
ปกครองส่วนท้องถิ่นหรือตามที่กฎหมายกำหนด
(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว
(๓) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป
ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว

	ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น
ภายใต้เงื่อนไข ดังต่อไปนี้
(๑) ให้กระทาได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น
หรือกิจการที่จัดทาเพื่อบาบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด
(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว
(๓) ให้กันเงินสะสมสารองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น
(๔) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดาเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดาเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป
    ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว


	ระเบียบเดิม
	ระเบียบใหม่

	 ไม่มี 

	ข้อ ๘๙/๑ ในกรณีที่มีภารกิจตามนโยบายเร่งด่วนของรัฐบาลหรือกระทรวงมหาดไทยและจำเป็นต้องให้องค์กรปกครองส่วนท้องถิ่นเป็นผู้ดาเนินการ โดยมีความจาเป็นต้องใช้จ่ายจากงบประมาณขององค์กรปกครองส่วนท้องถิ่นและงบประมาณดังกล่าวไม่เพียงพอและไม่ต้องด้วยเงื่อนไขการใช้จ่ายเงินสะสมหรือเงินทุนสารองเงินสะสมตามข้อ ๘๗ และข้อ ๘๙ ปลัดกระทรวงมหาดไทยอาจอนุมัติยกเว้นให้องค์กรปกครองส่วนท้องถิ่นใช้จ่ายจากเงินสะสมหรือเงินทุนสำรองเงินสะสมได้โดยความเห็นชอบของรัฐมนตรีว่าการกระทรวงมหาดไทย 


	ระเบียบเดิม
	ระเบียบใหม่

	ข้อ ๑๐๐ ให้หัวหน้าหน่วยงานคลังจัดทางบแสดงฐานะการเงิน และงบอื่น ๆ ตามแบบที่กรมส่งเสริมการปกครองท้องถิ่นกำหนด เพื่อส่งให้สานักงานการตรวจเงินแผ่นดินภูมิภาคตรวจสอบภายในเก้าสิบวันนับแต่วันสิ้นปี  และส่งสาเนาให้ผู้ว่าราชการจังหวัด สำหรับองค์การบริหารส่วนจังหวัดให้ส่งนายอำเภอ

	ข้อ ๑๐๐ ให้หัวหน้าหน่วยงานคลังจัดทางบแสดงฐานะการเงิน และงบอื่น ๆ ตามแบบที่กระทรวงการคลังกำหนด เพื่อส่งให้สานักงานการตรวจเงินแผ่นดินตรวจสอบภายในเก้าสิบวันนับแต่วันสิ้นปี
พร้อมส่งให้กระทรวงการคลังด้วย และส่งสาเนาให้ผู้ว่าราชการจังหวัด กรณีองค์การบริหารส่วนจังหวัดและเทศบาล ส่งนายอำเภอ กรณีองค์การบริหารส่วนตำบล



 ๒. ระเบียบกระทรวงมหาดไทยว่าด้วยค่าใช้จ่ายในการเดินทางไปราชการของเจ้าหน้าที่ท้องถิ่น ฉบับที่ ๑ พ.ศ.๒๕๕๕ ใช้บังคับ ๒๓ ธันวาคม ๒๕๕๕  ฉบับที่ ๒ พ.ศ.๒๕๕๘ ใช้บังคับ ๒๔ มีนาคม ๒๕๕๘ ฉบับที่ ๓ พ.ศ.๒๕๕๙ ใช้บังคับ ๑๗ สิงหาคม ๒๕๕๙ และ ฉบับที่ ๔ พ.ศ.๒๕๖๑ ใช้บังคับ ๑๗ สิงหาคม ๒๕๖๑ 
สรุปได้ดังนี้
๑.เจ้าหน้าที่ท้องถิ่น หมายความถึง ข้าราชการ ลูกจ้าง พนักงานจ้าง นักการเมือง ผู้ที่นายกอปท.สั่งให้ไปปฎิบัติราชการให้อปท.
๒. ประเภทการไปราชการ ได้แก่
   - ไปราชการชั่วคราว เช่น อบรม สัมมนา ประชุม ไม่สามารถเบิกค่าใช้จ่ายในการเดินทางให้กับบุคคลในครอบครัวได้
   - ไปราชการประจำ เช่น การโอน ย้าย บุคคลในครอบครัวสามารถเบิกค่าเดินทางไปราชการได้
   - การเดินทางกลับภูมิลำเนาเดิม บุคคลในครอบครัวเบิกได้ 
   - การเดินทางไปราชการต่างประเทศ บุคคลในครอบครัวเบิกไม่ได้
๓. พาหนะส่วนตัว(ข้อ ๒๕) 
    - ต้องได้รับอนุญาตจากผู้บริหารท้องถิ่น
    - ระบุยี่ห้อและหมายเลขทะเบียนรถ
    - ต้องใช้รถส่วนตัวตลอดเส้นทาง
    - เบิกเงินชดเชยค่าพาหนะเหมาจ่าย
    - ให้อนุมัติตามความจำเป็น เหมาะสม ประหยัด
๔. การเดินทางกลับภูมิลำเนา (ข้อ ๔๒) มี ๒ กรณี
    - ออกจากราชการ
    - ถูกสั่งพักราชการ
๕. การเบิกเงิน
    - ผู้เดินทางยืมเงินได้ โดยยื่นประมาณการค่าใช้จ่ายในการเดินทาง(ข้อ ๕๗)
    - ยื่นรายงานการเดินทางภายใน ๑๕ วัน นับแต่วันเดินทางกลับ (ข้อ ๕๘ ฉบับที่ ๓)
    - กรณีทดรองจ่ายให้ถือว่าเป็นรายจ่ายที่เกิดขึ้นในปีงบประมาณที่ได้รับแบบรายงานการเดินทาง
    - การเบิกค่าที่พักตามจ่ายจริงให้แนบใบเสร็จรับเงิน/ใบแจ้งรายการของโรงแรม
๓. ระเบียบกระทรวงมหาดไทยว่าด้วยค่าเช่าบ้านของข้าราชการส่วนท้องถิ่น  พ.ศ.๒๕๔๘  ฉบับที่ ๒ พ.ศ.๒๕๕๑ ใช้บังคับ ๒๒ พฤษภาคม ๒๕๕๑ ฉบับที่ ๓ พ.ศ.๒๕๕๙ ใช้บังคับ ๑๗ สิงหาคม ๒๕๕๙ 
สรุปได้ดังนี้

๑.ข้าราชการส่วนท้องถิ่นที่ไม่มีสิทธิ์ได้รับค่าเช่าบ้าน ได้แก่ บรรจุครั้งแรก กลับเข้ารับราชการใหม่
๒.ข้าราชการส่วนท้องถิ่นที่มีสิทธิได้รับค่าเช่าบ้าน ได้แก่ อปท.ไม่จัดที่พักอาศัยให้อยู่  โอนย้ายต่างท้องที่ ไม่มีบ้านกรรมสิทธิ์ของตนเอง/คู่สมรสในท้องที่นั้น
๓. สิทธิเกิดเมื่อใด – ตั้งแต่ได้เช่าอยู่จริง แต่ไม่ก่อนวันรายงานตัว
๔. การใช้สิทธิ ตามหนังสือที่ มท ๐๘๐๘.๒/ว ๕๘๖๒ ลว. ๑๒ ตุลาคม ๒๕๕๙
๕. หลักเกณฑ์และวิธีปฎิบัติในการจัดข้าราชการส่วนท้องถิ่นเข้าพักอาศัยในที่พักของอปท. ตามหนังสือที่ มท ๐๘๐๘.๒/ว ๐๖๗๙ ลว. ๖ กุมภาพันธ์ ๒๕๖๑
๔.ระเบียบกระทรวงมหาดไทยว่าด้วยรายจ่ายเกี่ยวกับทุนการศึกษาสำหรับนักศึกษา และการให้ความช่วยเหลือนักเรียนขององค์กรปกครองส่วนท้องถิ่น พ.ศ.๒๕๖๑

สรุปได้ดังนี้
๑.คำนิยาม

1. นักเรียน – ระดับอนุบาล ประถม มัธยม
2. นักศึกษา – สูงกว่ามัธยมศึกษาตอนปลายหรือเทียบเท่า
3. ผู้ยากจน – มีรายได้ไม่เพียงพอต่อการเลี้ยงชีพ ลำบาก ขาดปัจจัยพื้นฐาน
4. ผู้ด้อยโอกาส – เดือดร้อนไม่สามารถดำรงชีวิตได้เท่าเทียมคนอื่น
๒. การตั้งงบประมาณ
    -หมวดค่าใช้สอย รายจ่ายที่เกี่ยวเนื่องกับการปฏิบัติราชการที่ไม่เข้าลักษณะรายจ่ายอื่น
    - รายได้จริงในปีงบประมาณที่ผ่านมาไม่รวมเงินอุดหนุนที่รัฐจัดสรร
๓. คุณสมบัติ
   -มีภูมิลำเนาอยู่ในพื้นที่ อปท.ติดต่อกันไม่น้อยกว่า ๑ ปี
   -เป็นผู้ยากจนหรือด้อยโอกาส
๔. ขั้นตอนการดำเนินการ
    -ยื่นคำขอต่อผู้บริหารท้องถิ่น
    -ส่งคำขอให้คณะกรรมการช่วยเหลือพิจารณา
    -ปิดประกาศรายชื่อ ณ อปท. และที่ทำการหมู่บ้าน ชุมชนไม่น้อยกว่า ๑๕ วันทำการ
๕. การให้ทุนการศึกษา สำหรับนักศึกษา

    -หลักสูตรที่สูงกว่ามัธยมศึกษาตอนปลายแต่ไม่สูงกว่าปริญญาตรี
    -ศึกษาอยู่ในสถาบันการศึกษาของรัฐ
    -ปีการศึกษาละไม่เกิน ๓๓,๐๐๐ บาท ต่อคน
๖.การให้ความช่วยเหลือ สำหรับนักเรียน
   -ระดับเด็กเล็ก อนุบาล ประถม ไม่เกินภาคการศึกษาละ ๑,๐๐๐ บาทต่อคน ไม่เกินปีละ ๒,๐๐๐ บาท
   -ระดับมัธยมศึกษาตอนต้น ไม่เกินภาคการศึกษาละ ๒,๐๐๐ บาท ต่อคน ไม่เกินปีละ ๔,๐๐๐ บาทต่อคน
    -ระดับมัธยมศึกษาตอนปลาย ไม่เกินภาคการศึกษาละ ๓,๐๐๐ บาทต่อคน ไม่เกินปีละ ๖,๐๐๐ บาทต่อคน
๗.การเบิกจ่ายเงิน
   -ผู้มีหน้าที่ปฎิบัติงาน
   -ยืมเงินจ่ายให้แก่นักศึกษา/นักเรียน/ผู้ปกครอง
   -นำใบสำคัญมาส่งใช้เงินยืม
   -ติดตามใบเสร็จมาประกอบฎีกาด้วย(ทุนการศึกษา)

๙. ความรู้ที่ได้นำไปปฏิบัติในตำแหน่งหน้าที่อย่างไร :

  - สามารถนำความรู้ที่ได้รับจากการฝึกอบรมมาใช้ในปฏิบัติงานด้านการเงิน บัญชีและการพัสดุ    ของอบต.กะหรอ ซึ่งจะทำให้ความผิดพลาดในการทำงานไม่มี
๑๐. ปัญหา/อุปสรรคที่เจอจากการอบรม  :  -ไม่มี-
๑๑. ความต้องการสนับสนุนจากผู้บังคับบัญชา  :

ควรสนับสนุนให้บุคลากรในองค์การบริหารส่วนตำบลกะหรอเข้ารับการฝึกอบรมลักษณะนี้เพิ่มเติม 
๑๑. ข้อเสนอแนะ  :

ควรให้บุคลากรตำแหน่งอื่นในองค์การบริหารส่วนตำบลกะหรอ เช่น ปลัดอปท. นิติกร เข้ารับการฝึกอบรมหลักสูตรในลักษณะเช่นนี้แล้วนำความรู้จากการฝึกอบรมมาปฏิบัติงานตามระเบียบอย่างเคร่งครัด




(ลงชื่อ)..........................................ผู้รายงาน
